崇禧夜坐
作者：劉宰
朝代：宋

paragraphs: 淮浙千萬山，茲山鍾秀異。
山中四時好，雪景更佳耳。
危登俯八荒，豈無超詣士。
春游眩紅紫，秋賞挹蒼翠。
衝寒繚冰崖，問訊世能幾。
山神出奇觀，似慰遠來意。
漫空飛六花，匝地掩蕪穢。
頗疑羣玉府，飄墮人間世。
又疑姑射僊，與物洗疵癘。
意行輒有得，曠望了無際。
便欲呼雲車，御風駕六氣。
舉酒酹初平，逍遥聊卒歲。